༄༅། །གཤིན་པོའི་ཟས་བསྔོ་ཉེར་མཁོ་འདོད་པའི་རེ་སྐོང་བཞུགས།།
༈ ན་མོ་སད་གྱེར་སྤུངས་སོ་ཡེ། འདིར་གཤིན་པོ་ལ་ཟས་བསྔོ་མདོར་བསྡུས་སུ་བྱེད་པར་འདོད་པས། མེ་ཐབ་
ཏུ་བཟང་ཤིང་གི་བང་སོ་བརྩིགས། བཟའ་བཅའ་བཏུང་བ། དར་ཚོན་རིན་པོ་ཆེ་སོགས་ཅི་འབྱོར་གྱི་དཔུང་བསྐྱེད་
ལ་བཤམས་ཏེ། བདག་ཉིད་སྟོན་པའི་སྐུ་རུ་གསལ་བར་གྱུར་པར་མོས་ལ། བྱིན་རླབས་ནི། ཨོཾ་ཨཀཀྱོ་མར་
ལ་གུ་དུན་ནི། ཨཀཀྱོ་ཚང་ལ་གུ་དུན་ནི། ཨཀཀྱོ་ཏིང་ལ་གུ་དུན་ནི། ཤག་ས་ལེ་
སང་ ངེ་ ཡེ་ སྭཱཧཱ། གསུར་རྫས་ཀྱི་དྲི་མ་
ནེ་ཏིང་སྐྱེས་སླད་ཞིང༌། མར་ལ་རང་ཞི་ཏིང་ཞི་ནི། སད་ལ་གྱེར་རོ་སྤུངས་གྱིན་ནོ།
ད་བསྲེགས་གཏོར་བཀྲུས་ཏེ་སྦྱོངས། ༀ་མུ་ ལིང་
དེ་ཤོ་ཐོར་ཐོར་ཐིམ་ཐིམ་པྲ
མ་པྲ་མོ་ཧ། རིན་པོ་ཆེའི་ཛྙཱ
འི་སྣོད་ཡངས་ཤིང་རྒྱ་ཆེ་བ་སྟོང་གསུམ་
འཇིག་རྟེན་ཁྱབ་པའི་ནང་དུ་འདོད་ཡོན་ལྔ་ལྡན་གྱི་དྲི་གསུར་ཕུན་སུམ་ཚོགས་པས་
གང་བར་གྱུར། ཕུད་མཆོད་ནི། ཧོ། བླ་མ་མཆོག་གསུམ་ཡི་དམ་ལྷ། །མཁའ་འགྲོ་
དམ་ཅན་ཚོགས་རྣམས་ལ། །འདོད་ཡོན་མཆོད་པ་འདི་འབུལ་བས། །འགྲོ་རྣམས་
ཐུགས་རྗེས་བཟུང་དུ་གསོལ། །བར་ཕུད་ནི། འཁོར་ཚེ་ཐོག་མ་མེད་པ་ནས། །ལན་
གས་བདག་པོ་ཐམས་ཅད་ལ། །འདོད་ཡོན་ལོངས་སྤྱོད་འདི་བསྔོས་པས། །ག
།གནོད་
འཚེའི་བསམ་སྦྱོར་ཞི་གྱུར་ཅིག །བགེགས་བསྐྲད་ནི། ཧཱུཾ། འདོད་ཡོན་ལོངས་སྤྱོད་བསྔོ་
བ་ལ། །ཟ་འདྲེ་གནོད་བྱེད་གཞན་དུ་དེངས། །གལ་ཏེ་མི་འགྲོ་འཚེ་བྱེད་ན། །ཁྲོ་
བོའི་སྟོབས་ཀྱིས་ཚར་བཅད་དོ། ། དམིགས་ཡུལ་བསྐྱེད་པ་ནི། བདག་ཉིད་སྟོན་པའི་
410

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ཐུགས་ལས་འོད་ཟེར་ལྕགས་ཀྱུ་ལྟ་བུ་ཞིག་འཕྲོས་པས་དམིགས་ཡུལ་གྱི་རྣམ་ཤེས་
གང་དུ་གནས་ཀྱང་འདིར་བཀུག་ནས་གསོན་པའི་གནས་སྐབས་ཇི་ལྟ་བ་བཞིན་
དུ་འཁོད་པར་གྱུར། །སྤྲོན། ཧཱུཾ། བླ་མ་དཀོན་མཆོག་བདེན་སྟོབས་དང༌། །ལྷ་སྔགས་
ཕྱག་རྒྱའི་ནུས་མཐུ་ཡིས། །དམིགས་ཡུལ་རྣམ་ཤེས་གར་ཡོད་ཀྱང༌། །སྐད་ཅིག་
མདུན་དུ་མཆིས་པར་གྱུར། །ༀ་དུ་པྲེ་སུ་ནྲྀ་ཏྲི་ཨ་ཛ་ཛ། ཞེསབརྗོད་ལ། ཀྱེ་མ། དམིགས་
ཡུལ་རིགས་དྲུག་གནས་ནས་བཀུག །གཡུང་དྲུང་གསང་བའི་གྲལ་དུ་བཀོད། །
དཀོན་མཆོག་གསུམ་ལ་དད་གུས་བསྐྱེད། །འདོད་ཡོན་ཚོགས་ལ་རོལ་བར་
་་གྱིས།།
ཟས་བསྔོ་ནི། མེ་ཐབ་ཏུ་ཕུལ་ཏེ། ༀ། བཟའ་བཅའ་དཀར་མངར་འཁུར་བའི་
རིགས། །སྐམ་རློན་བཙོ་བསྲེགས་ཤ་ཡི་ཚོགས། །ཇ་ཆང་འོ་ཞོ་བཏུང་བའི་སྐྱེམས།།
རོ་མཆོག་བརྒྱ་དང་ལྡན་པ་འདི། །གསུར་དུ་སྦྱར་ནས་བསྔོས་པ་ཡིས། །དབང་པོ་
དྲུག་དང་མཐུན་པ་ཡི། །འདོད་རྒུའི་ལོངས་སྤྱོད་ཕུན་ཚོགས་གཏེར། །བསྔོས་པ་ཇི་
བཞིན་ཐོབ་གྱུར་ཅིག །ཅེས་ནན་ཏན་དུ་བརྗོད་དོ། ། ཞེན་ལྡོག་ནི། རིགས་དྲུག་ལུས་བླང་
ཁམས་གསུམ་འཁོར། །སྡུག་བསྔལ་གནས་ལ་མ་ཆགས་པར། །མྱང་འདས་བདེ་
བའི་ལམ་ལ་ཞུགས། །གཏན་བདེའི་གོ་འཕང་ཐོབ་པར་མཛོད། །ངོ་སྤྲོད་ནི། ཆགས་
པ་མེད་ན་འཁོར་བ་མེད། །འཁོར་བ་མེད་ན་ངན་སོང་མེད། །མ་ཆགས་པ་ནི་བོན་
གྱི་མཆོག །སེམས་ཉིད་ཀློང་དུ་བདེ་ཐོབ་ཤོག །ལྷག་མ་སྦྱིན་པ་ནི། དུ་ཏྲི་སུ་བརྗོད་ལ། འདོད་
ཡོན་ལྔ་ལྡན་སྦྱིན་པ་འདི། །རིགས་དྲུག་སེམས་ཅན་ཡོངས་ལ་བསྔོ། །རང་རང་
སྡུག་བསྔལ་ཀུན་ཞི་ནས། ། །བདེ་བའི་འབྲས་བུ་ཐོབ་པར་ཤོག ། །སྨོན་ལམ་ནི། བར་
411

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
དོའི་སེམས་ཅན་མ་ལུས་པ། །འཁོར་བ་ངན་སོང་སྒོ་ཆོད་ནས། །མཐོ་རིས་ཐར་པའི་
ལམ་ཕྱེད་ནས། །མཐར་ ཐུག་ སངས་ རྒྱས་ ཐོབ་ པར་ཤོག །ཅེས་བརྗོད་དོ། ཞེས་པ་འདི་ནི་
རང་ཉིད་ལ་འབྲེལ་བ་ཐོགས་པའི་ཚེ་འདས་མང་པོར་གསུར་བསྔོ་
ཁོད་སྤུངས་དབྲ་སྟོན་པས་བྲིས་པའོ།། དགེའོ།།
मि
པ་རྒྱུན་གྱི་ཉེར་འཁོར་དམིགས་ནས་
ཡིན།
412

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།